2020. gada 28. jūlijā Noteikumi Nr. 487

Rīgā (prot. Nr. 46 39. §)

**Grozījumi Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības

likuma 20. panta 6. un 13. punktu

Izdarīt Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi" (Latvijas Vēstnesis, 2015, 4., 46., 119. nr.; 2016, 62., 169. nr.; 2017, 51. nr.; 2018, 49., 252. nr.; 2019, 255. nr.) šādus grozījumus:

1. Papildināt noteikumus ar 3.5., 3.6., 3.7. un 3.8. apakšpunktu šādā redakcijā:

"3.5. persona, kas vēlas iegūt vai uzturēt darba iemaņas, nesaņem bezdarbnieka pabalstu un ir reģistrēta bezdarbnieka statusā vismaz sešus mēnešus vai ir reģistrēta bezdarbnieka statusā mazāk par sešiem mēnešiem, bet vismaz 12 mēnešus nav strādājusi (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu");

3.6. persona ir vecumā no 18 līdz 29 gadiem;

3.7. persona ir vecumā no 18 līdz 29 gadiem un ir uzņemta augstākās izglītības programmā klātienē;

3.8. persona nav bijusi nodarbināta pie attiecīgā darba devēja pēdējo divu mēnešu laikā pirms iesaistes šo noteikumu 15.2.5 apakšpunktā minētajā atbalstāmajā darbībā."

2. Izteikt 4.2. apakšpunktu šādā redakcijā:

"4.2. līdz 2023. gada 31. decembrim:

4.2.1. iznākuma rādītājs – bezdarbnieki, tostarp ilgstošie bezdarbnieki, kas iesaistīti pasākumā, – 27 967;

4.2.2. rezultāta rādītājs – nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas) – 8 836;

4.2.3. rezultāta rādītājs – pasākuma dalībnieki izglītībā/apmācībā, kvalifikācijas ieguvē vai ir nodarbināti, tostarp pašnodarbināti, sešu mēnešu laikā pēc dalības pasākumā – 7 642."

3. Izteikt 7. un 8. punktu šādā redakcijā:

"7. Pasākumam pieejamais kopējais attiecināmais finansējums ir ne mazāks kā 97 117 589 *euro*, tai skaitā Eiropas Sociālā fonda finansējums – 80 260 407 *euro*, valsts budžeta finansējums – 5 624 068 *euro* un privātais līdzfinansējums, ko veido šo noteikumu 17.3.3. apakšpunktā minētās izmaksas, – ne mazāks kā 11 233 114 *euro*.

8. Maksimālais attiecināmais Eiropas Sociālā fonda finansējuma apmērs nepārsniedz 82,64 procentus no pasākumam pieejamā kopējā attiecināmā finansējuma un 93,45 procentus no pasākumam pieejamā publiskā attiecināmā finansējuma, kā arī nepārsniedz šo noteikumu 7. punktā minēto pasākumam pieejamā Eiropas Sociālā fonda finansējuma un valsts budžeta līdzfinansējuma maksimālo apmēru."

4. Papildināt noteikumus ar 9.1 punktu šādā redakcijā:

"9.1 Pasākuma ietvaros šo noteikumu 15.2.4 un 15.2.5 apakšpunktā minēto atbalstāmo darbību izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās ne agrāk par 2020. gada 1. jūliju, izņemot šo noteikumu 15.2.42. apakšpunktā minētās atbalstāmās darbības izmaksas šo noteikumu 3.1. un 3.6. apakšpunktā minētajiem bezdarbniekiem, ja pasākums tiek īstenots biedrībā vai nodibinājumā, kas ir attiecināmas, ja ir radušās ne agrāk par 2020. gada 1. septembri."

5. Papildināt noteikumus ar 15.2.4 un 15.2.5 apakšpunktu šādā redakcijā:

"15.2.4 pagaidu nodarbinātības pasākumi:

15.2.41. algoti pagaidu sabiedriskie darbi šo noteikumu 3.5. apakšpunktā minētajiem bezdarbniekiem;

15.2.42. darbam nepieciešamo iemaņu attīstība šo noteikumu 3.1. un 3.6. apakšpunktā minētajiem bezdarbniekiem, ja pasākums tiek īstenots biedrībā vai nodibinājumā, kā arī šo noteikumu 3.7. apakšpunktā minētajiem bezdarbniekiem, ja pasākums tiek īstenots augstākās izglītības iestādē, kurā bezdarbnieks iegūst izglītību;

15.2.5 pasākumi noteiktām personu grupām ārkārtējās situācijas izraisīto seku mazināšanai (turpmāk – algu subsīdijas atbalsta pasākums) šo noteikumu 3.8. apakšpunktā minētajiem bezdarbniekiem;".

6. Papildināt noteikumus ar 17.3.2.3. apakšpunktu šādā redakcijā:

"17.3.2.3. individuālo aizsardzības līdzekļu iegādes izmaksas bezdarbniekiem, kas uzsākuši dalību šo noteikumu 15.1., 15.2.4 un 15.2.5 apakšpunktā minētajā atbalstāmajā darbībā līdz 2020. gada 31. decembrim;".

7. Papildināt 17.3.3.1. apakšpunktu aiz skaitļa "3.2." ar vārdu un skaitli "un 3.8.".

8. Aizstāt 17.3.3.2. apakšpunktā vārdu un skaitli "un 3.2." ar skaitļiem un vārdu "3.2. un 3.8.".

9. Papildināt 17.3.4. apakšpunktu aiz skaitļa "15.2.3" ar skaitli "15.2.42.".

10. Papildināt noteikumus ar 17.3.5.7, 17.3.5.8 un 17.3.5.9 apakšpunktu šādā redakcijā:

"17.3.5.7 izmaksas šo noteikumu 15.2.41. apakšpunktā minētās atbalstāmās darbības īstenošanai:

17.3.5.71. ikmēneša atlīdzība bezdarbniekiem;

17.3.5.72. valsts sociālās apdrošināšanas obligātās iemaksas pensiju apdrošināšanai bezdarbniekiem saskaņā ar normatīvajiem aktiem par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem;

17.3.5.73. normatīvajos aktos par obligātajām veselības pārbaudēm noteikto veselības pārbaužu izmaksas bezdarbniekiem;

17.3.5.74. izmaksas izdevumu segšanai par bezdarbnieka dzīvības un veselības apdrošināšanu pret nelaimes gadījumiem pasākuma īstenošanas laikā;

17.3.5.75. ikmēneša dotācija darba koordinētājam pašvaldībā proporcionāli nostrādātajām darba dienām;

17.3.5.8 izmaksas šo noteikumu 15.2.42. apakšpunktā minētās atbalstāmās darbības īstenošanai:

17.3.5.81. ikmēneša stipendija bezdarbniekiem;

17.3.5.82. normatīvajos aktos par obligātajām veselības pārbaudēm noteikto veselības pārbaužu izmaksas bezdarbniekiem;

17.3.5.83. izmaksas izdevumu segšanai par bezdarbnieka dzīvības un veselības apdrošināšanu pret nelaimes gadījumiem pasākuma īstenošanas laikā;

17.3.5.84. surdotulku, ergoterapeitu, atbalsta personas un citu speciālistu pakalpojumu izmaksas bezdarbniekiem ar invaliditāti;

17.3.5.9 izmaksas šo noteikumu 15.2.5 apakšpunktā minētās atbalstāmās darbības īstenošanai:

17.3.5.91. dotācija darba devējam bezdarbnieka ikmēneša darba algai;

17.3.5.92. normatīvajos aktos par obligātajām veselības pārbaudēm noteikto veselības pārbaužu izmaksas bezdarbniekiem;".

11. Papildināt 17.3.6. apakšpunktu aiz skaitļa "15.2.3" ar skaitļiem "15.2.4, 15.2.5".

12. Papildināt noteikumus ar 21.4. apakšpunktu šādā redakcijā:

"21.4. šo noteikumu 15.2.41., 15.2.42. un 15.2.5 apakšpunktā minētās atbalstāmās darbības un šo noteikumu 17.3.5.7, 17.3.5.8 un 17.3.5.9apakšpunktā minētās izmaksas – atbilstoši algotu pagaidu sabiedrisko darbu, darbam nepieciešamo iemaņu attīstības un pasākumu noteiktām personu grupām ārkārtējās situācijas izraisīto seku mazināšanai īstenošanas nosacījumiem."

13. Papildināt noteikumus ar 22.1 punktu šādā redakcijā:

"22.1 Šo noteikumu 15.2.5 apakšpunktā minētajā atbalstāmajā darbībā iesaista šo noteikumu 3.8. apakšpunktā minētos bezdarbniekus, kuri nav iesaistīti aktīvajos nodarbinātības pasākumos, kas paredz darba līgumu slēgšanu, un nav bijuši nodarbināti pie attiecīgā darba devēja algu subsīdijas pasākumos vai pasākumos noteiktām personu grupām."

14. Papildināt 28.12. apakšpunktu aiz skaitļa "15.2.3" ar skaitli "15.2.42.".

15. Aizstāt 30. punktā vārdus un skaitļus "līdz 2022. gada 31. decembrim" ar vārdiem un skaitļiem "līdz 2023. gada 31. decembrim".

16. Aizstāt 32. punktā un 33. punkta ievaddaļā skaitļus un vārdus "17.3.1. un 17.3.2. apakšpunktā" ar skaitļiem un vārdiem "17.3.1., 17.3.2., 17.3.5.91. un 17.3.5.92. apakšpunktā, izņemot šo noteikumu 15.2.4 apakšpunktā minētās atbalstāmās darbības ietvaros".

17. Izteikt 35. punktu šādā redakcijā:

"35. Lēmumu par atbalsta piešķiršanu saskaņā ar:

35.1. Komisijas regulu Nr. 1407/2013 var pieņemt līdz Komisijas regulas Nr. 1407/2013 7. panta 4. punktā un 8. pantā norādītajam termiņam;

35.2. Komisijas regulu Nr. 651/2014 var pieņemt līdz Komisijas regulas Nr. 651/2014 59. pantā norādītajam termiņam."

18. Izteikt 35.2 punktu šādā redakcijā:

"35.2 Ja tiek konstatēts Komisijas regulas Nr. 1407/2013 prasību pārkāpums, valsts atbalsta saņēmējam ir pienākums atmaksāt valsts atbalsta sniedzējam visu projekta ietvaros saņemto *de minimis* atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts valstsatbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

19. Papildināt V nodaļu ar 35.3 punktu šādā redakcijā:

"35.3 Ja tiek konstatēts Komisijas regulas Nr. 651/2014 prasību pārkāpums, valsts atbalsta saņēmējam ir pienākums atmaksāt valsts atbalsta sniedzējam visu projekta ietvaros saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas regulas Nr. 794/2004 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts valsts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

20. Papildināt noteikumus ar 41. punktu šādā redakcijā:

"41. Šo noteikumu 3.5. apakšpunktā minētā prasība personai būt reģistrētai bezdarbnieka statusā vismaz sešus mēnešus vai mazāk par sešiem mēnešiem, ja persona vismaz 12 mēnešus nav strādājusi (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu"), netiek piemērota līdz 2020. gada 31. decembrim."

Ministru prezidenta vietā –

Ministru prezidenta biedrs,

aizsardzības ministrs A. Pabriks

Labklājības ministre R. Petraviča